ચૂંટણીપંચે ઈવીએમ અને નેટ કનેક્ટિવિટીના પ્રશ્નો ઊભા ન થાય તે માટે બુધવારે જ 1,25,271 ચૂંટણી કર્મચારીઓને ઈવીએમ અને વીવીપેટ સાથે પહોંચી જવા જણાવી દીધું હતું. બુધવારે સાંજે 14,523 સ્થળ પર જીઓમેપિંગથી 25,575 મતદાનમથકોના લોકેશન આપવાની કાર્યવાહી કરવામાં આવી હતી.આ તબક્કાના હાઇપ્રોફાઇલ મતદારોમાં વડાપ્રધાન નરેન્દ્ર મોદી, નાણાંપ્રધાન અરુણ જેટલી, લાલકૃષ્ણ આડવાણી, સ્મૃતિ ઇરાની, અમિત શાહ વગેરે છે. પીએમ મોદી રાણીપની નિશાન હાઇસ્કૂલમાં, અમિત શાહ નારણપુરા સબઝોનલ ઓફિસ પાસેનું કેન્દ્ર, અરુણ જેટલી વેજલપુર અને અડવાણી ખાનપુરમાં જેપી ચોક પાછળની શાળામાંથી મતદાન કરશે. પીએમ મોદીનો મુંબઇમાં કાર્યક્રમ છે, તે પૂર્ણ કરી અમદાવાદ આવે તેવી શક્યતા છે.